In dena Joarzehnt nochm Zwoatn Wejtkriag san nur vaoanzlt bedeitsame Beispui fia moderne Architektur enstandn. Seit de 1990a Joar hod si des owa gendat und es is wieda meara ospruchsvoije Architektur baut worn. Ois bsondas spektakuleare Beispui gejtn vor oim de Allianz Arena, de BMW-Wejt, as BMW-Hochhaus (da "Viazylinda"), de Highlight-Towers z Schwabing und s neie Jidische Zentrum. Mit 146 m is mitm "Uptown München" s hechste Hochhaus vo da Stod entstandn.